 NA ALEX KALAMA WAKENYA wamezidi kuonywa dhidi ya kutumia mitandao ya kijamii visivyo na kuzua joto la kisiasa na mgawanyiko katika jamii. Kulingana na Askofu wa Jimbo Katoliki mjini Malindi kaunti ya Kilifi Wilberd Lagho ni bayana kwamba mitandao ya kijamii imejaa malumbano na chuki hali inayowagawanya wananchi kwa misingi ya kikabila, kisiasa na hata kidini. “Kuna jumbe ambazo zinatumwa katika vifaa kama vile ambazo jumbe zile sizakuchangia amani wengi huchangia katika jumbe zile kutia dosari ile amani ambayo ipo. Wengine hata hufikia daraja mbaya kuchafua heshima za wale viongozi wetu wakuu. Yale si yetu mazali yako mahakamani, wako wenyewe watakaoamua. Lakini wewe kama mtu wa chini kukosa kuona heshima ya kiongozi wako ukarusha maneno ambayo hayafai ni njia mojawapo ya kuondosha amani katika nchi yetu,” alisema Askofu Lagho. Akizungumza katika kikao na wanahabari mjini Malindi Askofu Lagho alisema ni sharti wananchi hasa vijana kutumia mitandao ya kijamii vyema ili iwanufaishe wala sio kuwadidimiza kimaadili. “Sisi tuna laani vitu kama vile na upande mwingine tunatoa nasaha tukome tuwe walio starabika changia jambo zuri ambalo unaona hili litachangia amani yetu. Na hilo ambalo unaona litavuruga hakikisha kwamba umejichunga nalo,” alisema. Naye kiongozi wa dini ya Kiislamu mjini Malindi Mohammed Famau amemtaka Gavana wa Kilifi Gideon Mung’aro kuwaunganisha wakazi wa kaunti hiyo na kuwajibikia kikamilifu majukumu yake. “Tunaye kiongozi. Anakuwa mmoja na amechaguliwa hivyo sisi viongozi wa kidini tutashirikiana na yeye katika maeneobunge yote hadi wadi zote manake uwakilishi wa Kilifi uko mpaka wadi zote. Tutashirikiana naye sako kwa bako kuona kwamba tunachangia kwa yeye kutimiza zile ahadi na zile ajenda ambazo aliwapatia wana-Kilifi,” alisema Bw Famau. You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  